_:n676eef0596804ab5b27032b44ae457fdxb0
<http://schema.org/articleBody>
"Timo Nurmoksen Mellby Imperial oli 86-kierroksen pankki ja kaikkien peliprosenttien arvoinen. Magnus A Djuse ajoi Readly Expressin pojan johtopaikalle. Mellby Imperial tuli päätöspuolikkaan 08,6-vauhtia ja voitti helposti ajalla 12,3a/2140m.”Mellby Imperialin paras ominaisuus on ollut vahvuus, mutta tänään se näytti, että se osaa olla myös nopea kuten lopussa nähtiin. Annoin takana seuranneelle Conradille (Lugauer/Declan) mahdollisuuden, kun hän luovutti meille keulapaikan”, Djuse totesi.Petri Salmelan Judge Dredd Sisu oli yllättäjä Solvallan 86-neloskohteessa. Mika Forss käänsi Bold Eaglen pojan johtavan takaa toisella radalle kierros jäljellä, kun Perfect Harmony joutui keskeyttämään rengasrikon vuoksi. Judge Dredd Sisu paineli ykköseksi ajalla 14,3/2140m. Anne Raatikainen hoitaa.”Judge Dredd Sisu on vahva menijä. Siksi nostin toisen radan vetäjäksi heti, kun saimme tilaa suosikin epäonnen vuoksi”, Forss selvitti.Solvallan ilta alkoi suomalaisvoitolla. Garde Hästar AB:n omistama Chapter One oli paras 2-vuotislähdössä. Chapter Sevenin tytär eteni johtavan rinnalta Magnus A Djusen ajamana vakuuttavasti 100&nbsp;000 kruunun voittoon ja juoksi uran kolmannessa startissa ajan 16,9a/1640m. Fredrik Wallin valmentaa. Garde Hästar osti Chapter Onen 160&nbsp;000 kruunulla Åbyn huutokaupasta viime syksynä.”Tamma teki hienon juoksun jo debyyttistartissa. Tänään matkavauhti oli rauhallista, eikä paikka johtavan rinnalla huolestuttanut. Chapter One meni maalisuoran oikein vahvasti”, Djuse kehui."
<https://www.hevosurheilu.fi/ravit/ulkomaan-ravit/nurmokselle-ja-salmelalle-86-voitot-2-vuotisl%C3%A4hd%C3%B6n-ykk%C3%B6nen-suomalaisomistajalle>